03 Februarie 2020 00:00
2 Februarie 1990 (Rooi Vrydag): FW het nie 'n mandaat vir magsoorgawe gehad nie, maar vir magsdeling. – Johan
Vir sy staatsmanskap, moed en durf verdien mnr. De Klerk die eer en erkenning wat hom toekom. – George, Eldoraigne
Ek wens dit wil tot FW de Klerk deurdring dat die probleem deur hul onderhandelingstrategie veroorsaak is. – Geronimo, Pretoria
Ek wonder of FW de Klerk weet hoeveel mense op 'n dag vermoor word in die "nuwe" Suid-Afrika? Hy wil dit seker nie hoor nie, maar dit is 'n bloedbad. – Dirk, Waverley
"Bloed sou vandag in die strate gevloei het." Dis nie bloed nie, maar rioolvuil. – Neels
André de Ruyter het wel slegte nuus gehad, maar dit is vir 'n slag die waarheid. Nie meer liegstories om die publiek om die bos te lei nie. Solank ons net weet daar is nou spesialiste aan die werk om die foute van die verlede reg te stel, kan ons daarmee saamleef. – Rudie Biela
As ons regtig ernstig is om die kragkrisis te beveg, sal almal moet saamwerk. Hier in ons dorp brand die straatligte dag en nag. Sit die ligte bedags af, asseblief. – Leser, Parys
Geluk, De Ruyter! Terug na die basiese is die enigste manier om so 'n probleem reg te stel. Ons moet maar net die ekonomiese pyn hiervan dra. Maar dit kan net 'n sukses wees as veral die toesighouers en bedryfsbestuurders ervare en vaardig is met instandhouding. – Ben Foord
Nee, maggies, nou raak dit te erg! Donderdagnag 'n kragonderbreking van agtuur tot ná eenuur, die volgende oggend vir hoe lank en toe die derde keer tot seker laatnag. Dit is skokkend. Ons is kniediep in ons dinges in! – Sue, Krugersdorp
Moody's gaan ons afgradeer na rommelstatus omdat Eskom ons tot daar gebring het. Niemand sal met ons sake wil doen nie, behalwe die Chinese. – Luke
In Pretoria-Noord is die paaie vol slaggate en is hulle 25 jaar laas geteer. Dit vat jare om waterlekplekke te herstel. – Jan Lewis, Wolmer
Skielik besef jy selfs twee reuse-sakemanne se geld waarborg nie dat die Bulle goeiegehalterugby speel nie. Verloor sal nog aanvaarbaar wees as hulle net ordentlike rugby speel. Maar helaas. – Joe
Ons krieket sal nie verbeter voordat die huidige kaptein bedank nie. – Jan Brand, Brakpan
Die o.19- nasionale krieketspan is een groot verleentheid. Dit gaan nugtere denke en aksie verg om in die toekoms 'n mededingende span op die veld te kry. Transformasie soos dit nou geskied, werk nie. – Gys, Middelburg